Ķīķi

Ķīķi, ķīķu ģints (Pernis) ir viena no vanagu dzimtas (Accipitridae) ģintīm, kurā apvienotas 4 plēsīgo putnu sugas. Tās ir Vecās Pasaules putnu sugas un sastopamas Eirāzijas mērenās joslas un Dienvidaustrumāzijas tropu biomas mežos. Latvijā sastopama viena ķīķu ģints suga — ķīķis (Pernis apivorus). Abas mērenās joslas sugas (ķīķis un austrumu ķīķis) ir gājputni.Our Beautiful World: Kites, Perninae

 Kopīgās īpašības 
Ķīķu ģints sugas ir vidēja lieluma plēsīgie putni ar platiem spārniem un garām astēm. Kājas samērā vājas, nagi neasi. Apspalvojums raibumoti pelēkbrūns, jaunie putni atgādina peļu klijānu. Uzskata, ka šī līdzība izveidojusies kā aizsardzības īpašība pret lielākajiem un spēcīgākajiem plēsīgajiem putniem, kuru nagi un knābji ir daudz jaudīgāki nekā ķīķiem.

Barojas ar kukaiņiem un to kāpuriem. Īpaši iecienīti ir lapsenes un sirseņi. Pie izdevības ķīķi medī arī nelielus zīdītājus, rāpuļus un putnus. Ķīķu spalvas satur ķīmiskas vielas, kas atbaida lapseņu un sirseņu uzbrukumus.

 Sistemātika 
Ķīķu ģints (Pernis)
Austrumu ķīķis (Pernis ptilorhynchus)
Filipīnu ķīķis (Pernis steerei)IUCN: Pernis steerei
Ķīķis (Pernis apivorus)
Sulavesi ķīķis (Pernis celebensis)IUCN: Pernis celebensis

 Atsauces 

 Ārējās saites 
Birds of Prey" Perninae


Kategorija:Ķīķu apakšdzimta